****

**Mesto Námestovo**

**Mestské zastupiteľstvo v Námestove**

**A) Materiál: Plnenie rozpočtu Mesta Námestovo a monitorovacia správa o plnení rozpočtu Mesta Námestovo k 30.06.2013**

|  |  |
| --- | --- |
| Na prerokovanie | MsZ v Námestove, dňa 02.10.2013 |
| Na základe | zákona o rozpočtových pravidlách verejnej správy č. 523/2004 Z.z. a o zmene a doplnení niektorých zákonov v z.n.p. |
| Stanovisko komisií | Finančná komisia odporúča Mestskému zastupiteľstvu v Námestove zobrať správu na vedomie |
| Zoznam príloh: | 1. Plnenie rozpočtu Mesta Námestovo k 30.6.2013 2. Monitorovacia správa Mesta Námestovo k 30.6.2013 |
| Predkladá | Emília Nováková, vedúca finančného oddelenia |

**B) Návrh na uznesenie:**

**Mestské zastupiteľstvo Námestovo:**

1. **schvaľuje plnenie rozpočtu Mesta Námestovo a monitorovaciu správu o plnení rozpočtu Mesta Námestovo k 30.6.2013.**

**C) Dôvodová správa**

Rozpočet mesta na rok 2013 bol schválený na 10. zasadnutí mestského zastupiteľstva, dňa 11.12.2012, uznesením č. 133/2012.

Rozpočet na rok 2013 bol zostavený a schválený ako prebytkový v sume 6.537 €. Bežný rozpočet bol schválený ako prebytkový vo výške 392.296 €, kapitálový rozpočet ako schodkový – 652.859 €. Rozdiel medzi finančnými operáciami príjmovými a finančnými operáciami výdavkovými bol schválený ako prebytkový vo výške 267.100 €.

|  |  |
| --- | --- |
| **UKAZOVATEĽ** | **ROZPOČET 2013** |
| **Bežné príjmy** | **4 761 658** |
| **Bežné výdavky** | **4 369 362** |
| **Bežný rozpočet (príjmy - výdavky)** | **392 296** |
|  |  |
| **Kapitálové príjmy** | **1 210 976** |
| **Kapitálové výdavky** | **1 863 835** |
| **Kapitálový rozpočet (príjmy-výdavky)** | **- 652 859** |
|  |  |
| **Bežné a kapitálové príjmy spolu** | **5 972 634** |
| **Bežné a kapitálové výdavky spolu** | **6 233 197** |
| **Rozdiel BaKP-BaKV** | **-260 563** |
|  |  |
| **Finančné operácie príjmové** | **280 000** |
| **Finančné operácie výdavkové** | **12900** |
| **Rozdiel FOP - FOV** | **267100** |
|  |  |
| **Príjmy spolu** | **6 252 634** |
| **Výdavky spolu** | **5 983 150** |
| **Príjmy - výdavky** | **6 537** |

Rozpočet mesta Námestovo na rok 2013 bol schválený v programovej štruktúre, pozostávajúcej zo 16-tich programov, rozdelených do jednotlivých podprogramov, v ktorých sú alokované všetky výdavky.

K 30.6.2013 bol rozpočet zmenený rozpočtovými opatreniami trikrát:

* prvá zmena schválená uznesením MsZ č. 37/2013, dňa 24.4.2013
* druhá zmena schválená uznesením MsZ č. 57/2013, dňa 29.5.2013
* tretia zmena schválená uznesením MsZ č. 68/2013, dňa 26.6.2013

V súlade so zákonom č. 523/2004 Z.z. o rozpočtových pravidlách verejnej správy je mesto povinné po ukončení polroka spracovať monitorovaciu správu o plnení rozpočtu Mesta Námestovo, vrátene informácie o plnení cieľov a ukazovateľov stanovených v programovom rozpočte Mesta Námestovo.

Mesto Námestovo malo k 30.6.2013 prebytkový rozpočet vo výške 306.706 €.

Príjmy bežného rozpočtu boli plnené vo výške 2.748.521 € čo je 56,43 %.

Príjmy kapitálového rozpočtu boli plnené vo výške 404.875 € , čo je 33,43 %.

Výdavky bežného rozpočtu boli čerpané vo výške 2.217.353 €, čo je 49,20 %.

Výdavky kapitálového rozpočtu boli čerpané vo výške 851.500 €, čo je 45,50 %

Mesto vykázalo k 30.6.2013 rozdiel medzi bežnými a kapitálovými príjmami a výdavkami vo výške 84.543 €.

**D. Dôvodová správa**

Podrobné plnenie rozpočtu je uvedené v prílohe č. 1 tejto správy. V prílohe č. 1 je uvedené plnenie príjmov a výdavkov mesta, ktoré sú vedené v účtovníctve mesta.

**E. Dopad na rozpočet**

Správa je informatívna, týka sa plnenia rozpočtu Mesta Námestovo k 30.6.2013.